|  |  |  |
| --- | --- | --- |
| **Tantárgy neve:** Gyógypedagógiai és gyógypedagógiai pszichológiai alapismeretek | **Kódja:** NMP\_IN102K3 | **Kreditszáma: 3** |
| A tanóra típusa: előadás | | |
| A számonkérés módja (koll./gyj./egyéb: kollokvium | | |
| A tantárgy tantervi helye (hányadik félév): **…** | | |
| Előtanulmányi feltételek  *---* | | |
| **Tantárgyleírás**: | | |
| **Kompetenciák: ( 1, 4, 9)**   * + A tanulói személyiség fejlesztése   + A tanulók műveltségének, készségeinek és képességeinek fejlesztése a tudás felhasználásával   + Önművelés, elkötelezettség a szakmai fejlődésre   ***Tudás***   * Széles körű szakmai tudás a különleges gondozásra jogosult gyermekek pszichés sajátosságairól, nevelésükkel, oktatásukkal összefüggő pedagógiai tennivalókról * Ismeret az inkluzív nevelésre vonatkozó alapvető jogszabályokról és pedagógiai feladatokról * Alkalmazható tudás a tanulói teljesítményekre ható tényezőkről.   ***Attitűdök/nézetek***   * Empatikus, toleráns nevelői attitűd, * Érzékeny a hátrányos társadalmi helyzetből, különleges gondozásra való jogosultságból adódó kisebbségi létből fakadó nehézségekre * Képes felismerni az előítéletesség és a sztereotípiákon alapuló gondolkodás megnyilvánulásait és képes azokat szakszerűen kezelni az iskolában és azon kívül is * Tiszteletben tartja a tanulók személyiségét, a családok nevelési szokásait és törekvéseit, támaszkodik az ezekben fellelhető értékekre   ***Képességek***   * Képes a gyógypedagógiai szaknyelvi szövegek olvasására, interpretációjára, és képes azokra reflektálni * A tanult ismeretek birtokában képes a tanulók egyéni sajátosságait figyelembe venni, az átlagtól eltérő fejlődésmenetet felismerni * Képes a fejlesztési stratégiák kialakításánál figyelembe venni a különleges gondozásra jogosult tanulók igényeit   **Cél:** A tantárgy célja, olyan elméleti és gyakorlati ismeretek, valamint szemléletmód közvetítése melynek birtokában a tanárjelöltek a többségi általános iskolákban az integrált oktatásban részt vevő sajátos nevelési igényű valamint tanulási, beilleszkedési, magatartási nehézséggel küzdő tanulókat hatékonyan tudják nevelni, fejleszteni. A leendő tanárok ismereteket kapnak a gyógypedagógia tudomány és gyógypedagógiai gyakorlat területéről. A gyógypedagógia és a gyógypedagógiai pszichológia tudományelméleti alapjait, a fogyatékosságok fajtáit, a fogyatékos személyek gyógypedagógiai és pszichológiai jellemzőit megismerik. Birtokába jutnak a különleges bánásmódot igénylő személyekre vonatkozó jogszabályok, ellátó rendszerek, fejlesztési eljárások ismeretének. Az integrációs/inklúziós nevelői tevékenység eredményességét meghatározó gyógypedagógiai és gyógypedagógiai pszichológiai törvényszerűségek ismerete segíti őket a különleges bánásmódot igénylő gyermekek megismerésében, a pedagógiai folyamatok tervezésében.  **Tartalom:** A gyógypedagógia, mint tudomány  A gyógypedagógiai gyakorlat  A gyógypedagógiai pszichológia tárgya  A fogyatékos embercsoportok megismerése, jellemzőik  A gyógypedagógus szerepe, a képzés rendszere, gyógypedagógiai kompetenciák  A fogyatékosság, akadályozottság, tanulási zavar, tanulási nehézség, tanulási elmaradás kategóriáinak megkülönböztetése  Tantervi követelmények  Ellátási jogosultságok, kedvezmények  Oktatáspolitikai ismeretek a fogyatékos emberek fejlesztésével, oktatásával, nevelésével kapcsolatban  Gyógypedagógiai ellátó rendszerek  Előítéletek fajtái, előítéletek csökkentésének ill. megszüntetésének módjai  Fogyatékos gyermek a családban, a család problémáinak megismerése, velük való különleges bánásmód  Gyógypedagógiai és gyógypedagógiai pszichológiai ismeretek az  érzékszervi fogyatékosok  mozgásfogyatékosok  értelmi fogyatékosok  beszédfogyatékosok  autisták  halmozottan fogyatékosok  tanulásban akadályozott, tanulási zavart, tanulási nehézséget mutató gyermekek  a viselkedési rendellenességet mutató gyermekek (figyelemzavar, hiperaktivitás,stb) köréből  Tanulási, fejlesztési, nevelési stratégiák, módszerek  **Módszerek:** Előadás, forráselemzés  **Követelmények a tantárgy teljesítésének feltételei:** Szakirodalom feldolgozása, szóbeli vagy írásbeli vizsga | | |
| Irodalom | | |
| **Kötelező olvasmányok**:   * Gordosné Szabó Anna: Bevezető általános gyógypedagógiai ismeretek. Nemzeti Tankönyvkiadó, Budapest. 2004 * Illyés Sándor (szerk.): Gyógypedagógiai alapismeretek, ELTE Bárczi Gusztáv Gyógypedagógiai Főiskolai Kar, Budapest, 2000.   **Ajánlott irodalom:**   * 1993. évi LXXIX. Törvény a Közoktatásról, és módosításai * 2/2005. (III.1.) OM rendelet a sajátos nevelési igényű gyermekek, tanulók óvodai nevelésének, iskolai oktatásának irányelveiről, Oktatási Minisztérium * Bánfalvy Csaba Gyógypedagógiai szociológia,*.* BGGYTF Budapest, 1995 * Mesterházi Zsuzsa: A tanulási képességről és a tanulási akadályozottságról. In: Gyógypedagógiai Szemle, 1995/1, 12 – 33   Frederickson, Norah and Cline, Tony: Special Educational Needs, Inclusion and Diversity. A Textbook, Open University Press, London, UK. 2002 | | |
| **Tantárgy felelőse** Dr. Estefánné dr. Varga Magdolna főiskolai tanár | | |
| **Tantárgy oktatásába bevont oktató**  Dr. Estefánné dr. Varga Magdolna főiskolai tanár  Dr. Dávid Mária főiskolai tanár | | |